
Pabulwakin ang malawak na kilusang anti-imperyalista laban sa 
lantarang pagiging papet at sagadsarang pangangayupapa ng rehimeng 
Marcos Il sa imperyalismong US 


Garapal at walang anumang pagpapanggap ang rehimeng US-Marcos Il sa pagiging sunud -sunurang aso 
ng imperyalismong US. Iniangat niya sa bago at mas mataas na antas ang pagiging papet ng reaksyunaryong 
gubyerno ng Pilipinas sa US sa natapos na pulong niya at ni Joe Biden nitong Mayo. Ayon sa Partido Komunista 
ng Pilipinas, ang Bilateral Defense Guidelines na binuo nina Marcos |l at Biden ang nagsemento sa estratehiya 
ng US na gamitin ang Pilipinas bilang base sa Asia-Pacific. Resulta nito ang tiyak na mas pinaigting na 
panghihimasok at pangingialam ng US sa lahat ng usapin sa Pilipinas, at kasabay nito, ang pagpapasunod 
sa Pilipinas, at sa armadong tropa nito saanman sila gustong isubo ng US. 

Ang pagpupulong nina Marcos 
Il at Biden ay lundo na ng ilang 
panahong paghahanda ng 
dalawang panig mula nang 
maluklok siMarcos. Matatandaang 
noong Nobyembre ng nakaraang 
taon ay bumisita sa bansa si US 
Vice President Kamala Harris para 
selyuhan ang ilang kasunduan sa 
Pilipinas-pagdaragdag ng lima 
pang base militar nito sa bansa 
sa ilalim ng makaisang panig na 
Enhanced Defense Cooperation 
Agreement (EDCA) at ang 123 
Agreement na nagpapahintulot sa 
pagtatayo ng pasilidad nukleyar sa 
bansa sa tabing ng pagpapalakas 
ng industriya sa enerhiya. Kapalit 
nito ang 566.5 milyong pondo para 
sa karagdagang base militar at 
5100 milyon pautang para sa mga 
gamit-militar. 


Sinundan ito ng Bilateral 
Strategic Dialogue nitong Enero 
sa pagitan ng mga opisyal sa 
depensa at diplomasya ng US at 
Pilipinas para umano sa tulungan 
sa usaping panseguridad sa South 
China Sea at mga proyektong 
imprastruktura para sa kaunlarang 
pang-ekonomya ng Pilipinas. Sa 
sumunod na buwan ng Pebrero 
naganap ang pagbisita ni US 
Defense Secretary Lloyd Austin 
para sa pagdedeploy ng mga 


Ang Pulang Larangan 


Ang Ang Pulang Larangan ay 
ang rebolusyonaryong pahayagang 
masa sa Palawan. 


Pinapatnugutan ito ng Partido 
Komunista ng Pilipinas sa lalawigan 


ng Palawan sa gabay ng Marxismo- 
Leninismo-Maoismo. 


Bukas ang pahayagang ito sa 
mga “pagwawasto, komentaryo, 
mungkahi at ambag na lathalain. 


tropa at armas militar ng US sa 
mga kampo militar ng AFP. 


Pinaigting din at higit na 
dumalas ang mga pagsasanay 
militar ng US at iba pang kaalyado 
nitong bansa tulad ng Australia 
at Japan, kasama ang papet na 
AFP. Nakapokus ang serye ng 
mga Balikatan ngayong taon 
sa pagpapalakas umano ng 
kapabilidad sa depensa ng AFP at 
coast guard. Inilunsad nitong Abril 
ang pinakamalaking Balikatan 
exercise sa bansa sa kasaysayan 
na nilahukan ng 17,600 tropa kung 
saan ang 12,000 ay tropang kano, 
5,000 ang tropang Pilipino at 111 
ang tropang Australian. Inilunsad 
ito sa mga bayan sa Central 
Luzon at Palawan na pawang 
mga nakaharap sa South China 
Sea. Samantala, inilulunsad 
mula nitong Mayo ang isa pang 
pagsasanay-militar sa pagitan 
ng US at Japan coast guard sa 
baybayin ng Bataan sa Central 
Luzon. 


Bilang pinakamatandang 
alyado ng US sa Asia at susing 
larangan nito sa hegemonya sa 
Asia-Pacific at laban sa China, 
sadyang pinaiigting ng US ang 
saklot nito sa Pilipinas... Kung 
lilingon pa tayo nang mas malayo, 
ang ginawang ito ni Marcos 
ll ay resulta ng mas mahaba 
nang pangangayupapa sa US 
ng nagpalit-palitang papet na 
rehimen mula kay Ramos, matapos 
patalsikin ng nagkakaisang 
pagkilos ng bayan ang mga base 
militar ng US sa bansa. Mula 1992, 
nagsikap ang US na ilihim ang 
kanyang base at panghihimasok - 
militar. sa. bansa. hanggang 
1998 matapos pagtibayin ng 
rehimeng US-Estrada ang Visiting 
Forces Agreement. Ang papet 


na rehimeng US-BS Aquino ang 
muling nagligalisa sa pananatili 
ng mga base militar ng US sa 
bansa sa pamamagitan ng 
EDCA. Ginawang pundasyong 
tuntungan ng mga ito ang 1947 
Mutual Assistance Agreement at 
Mutual Defense Treaty ng 1951 
na naglatag ng mala-kolonyal 
na pang-aaliping militar nito sa 
Pilipinas. 


May kagyat at pangmatagalang 
epekto sa mga Palaweho ang 
hakbanging ito ng rehimeng 
Marcos na todong pagpapakatuta 
sa imperyalismong US. 
Dinagdagan pa ang base militar 
ng US sa probinsya sa pagtukoy 
na kabilang ang istasyon ng Naval 
Forces West sa Balabac, bilang 
karagdagang base militar ng US. 
Dagdag ito sa Antonio Bautista Air 
Base at sikretong base sa Naval 
Station Carlito Cunanan sa Oyster 
Bay sa loob ng mayamang Ulugan 
Bay, kapwa sa Puerto Princesa 
City. 


Pangangamkam ng lupa 
at kabuhayan, dislokasyon at 
ibayong paglabag sa karapatang 
pantao. ng mga. Palaweho 
ang tiyak na idudulot nito. 
Liban pa rito ang madalas na 
pagsasanay-militar at war games 
ng mga tropang imperyalista at 
kolonyal sa iba't ibang bahagi 
ng probinsya na nagdudulot 
ng perwisyo sa aktibidad ng 
mamamayan at labis na takot 
sa walang-patumanggang mga 
pagpapaputok at pagpapasabog 
ng mga pasista. Sa presensya 
ng tatlong base militar ng US sa 
probinsya, tiyak na itong magiging 
target ng mga pag-atake ng 
China sakaling sumiklab ang 
gera sa pagitan nito at ng US. 
Hindi nga ba't ang pangunahing 

layunin ng pinakamalaking Balikatan nitong Abril ay 
pamilyarisahin ng mga tropang US ang kalupaan ng 
bansa kabilang ang Palawan na nakaharap sa mga 
base militar ng China sa South China Sea? 


Para gawing katanggap-tanggap, todo-buhos ng 
pondo at ayuda ang US at iba pang imperyalistang 
institusyon sa probinsya na pinagpipyestahan ng mga 
lokal na burukrata at naghaharing -uri. Kabilang dito 
ang 51.2 milyon o P64 milyon suportang pinansyal 
mula sa gubyernong US sa pamamagitan ng USAID 
para sa apat na non-government organizations 
(NGO) sa probinsya para umano sa mga proyektong 
mangangalaga sa biodiversity at iba pang likas na 
kayamanan sa probinsya. Isang kabalintunaang 
habang dinadambong at winawasak ng mga 
dayuhang negosyo, operasyon at mga kampo militar 
ang likas na yaman sa Palawan ay namumudmod ito 
ng limos - para pahupain ang galit ng mamamayan. 
Ipinangangalandakan din ang ayuda ng USAID para 
palakasin umano ang serbisyo sa internet sa ilang 
probinsya sa bansa kabilang ang Palawan, na kung 
susuriing mabuti ay ang mga pasilidad at base ng US 
ang pangunahing pakikinabangan nito. 


Kakoro ng pambansang gubyerno ang lokal na 
gubyerno ng probinsya sa pangunguna ng pangkating 
Socrates-Alvarez sa todong pagpapakatuta sa 
US. Palibhasa nakakapangkulimbat mula sa 
burukratikong pandarambong, bukas-palad ito sa 
anumang ihain ng US- proyekto, ayuda, maging mga 
bala at bomba. Nakapagngingitngit na wala itong 
anumang pagtutol, bagkus ay todo-suporta pa sa 
isinusulong na pagtayuan ng pasilidad ng small 
modular reactor (SMR), isang plantang nukleyar 
na napakamahal, mataas ang risgo at panganib. 
Mismong si Jose Chavez Alvares (JCA), dating 
gubernador at kasalukuyang kongresista ng 2nd 
district ng probinsya ang nagbibigay-katwiran sa 
proyekto gamit ang di-estableng suplay ng kuryente 
sa probinsya at buong bansa. 


Tahasang pagyurak sa teritoryal na integridad 
at soberanya ng bansa ang pinasok ni Marcos 
ll. Ano pa nga ba ang aasahan sa traydor na si 
Marcos, mga lokal na burukrata sa Palawan at mga 
kasapakat nitong pamilya ng mamamatay-taong 
sina Duterte at Arroyo na wala man lang ni kusing na 
pagmamalasakit sa masang Pilipino. Wala silang 
ibang layon kundi patatagin ang kapit sa estado 
poder at pakinabangan at pagtubuan ang lahat ng 

proyekto at pondo ng bayan. Hindi sila natitigatig, 
bagkus ay tahasang tinatalikdan ang responsibilidad 
sa bayan sa kabila ng nakaambang panganib sa 
mamamayang Pilipino. 


Bukod pa rito, higit na magiging agresibo ang 
pangingialam ng mga tropang US sa mga internal 
na usaping pambansa kabilang ang kontra- 
rebolusyonaryong gera ng estado. Habang wala 
pang gera sa China, ginagamit na ang mga bago at 
modernong armas, sasakyan at mga kagamitang 
militar laban sa rebolusyonaryong kilusan, maging sa 
mamamayan. Ang paggamit ng labis na armas tulad 
ng malalakas at labis na mapamuksang pasabog, 
kahit sa isang lehitimong digma ay ipinagbabawal 
ng pandaigdigang makataong batas kaugnay ng 
panuntunan sa proportionality. Pero para sa mga 
barbarong tulad ng AFP-PNP-CAFGU at sundalo ng 
US, walang panuntunan ang makapipigil sa kanilang 
layuning puksain ang lahat ng sagabal sa kanilang 
makasariling interes. 


Dapat batikusin, tutulan at labanan ng bayan 
ang todong pangangayupapa ng rehimeng US- 
Marcos Il at mga lokal na kasabwat sa probinsya 
sa imperyalismong US. Walang pakinabang ang 
mamamayan dito kundi panganib at pinsala sa 
buhay, kabuhayan, ari-arian at likas na kayamanan 
nila at ng buong bansa. Pinatitindi lamang nito ang 
pagiging malakolonyal at malapyudal ng lipunang 
Pilipino na lalong nagsasadlak sa masang Pilipino 
sa ibayong kahirapan at karalitaan. Dapat ibunsod at 
pabulwakin sa probinsya at buong bansa ang isang 
malawak na kilusang masang anti-imperyalista 
laban sa rehimeng US-Marcos Il at imperyalismong 
US. Ikawing ang mga pakikibakang pang-ekonomya 
sa pakikibakang anti-pasista at itaas sa anti- 
imperyalistang pagkilos ng bayan. Tanging ang isang 
malakas at malawak na kilusang masa ng iba't ibang 
aping uri at sektor sa bansa ang makapipigil sa lahat 
ng imbing pakana ng sinumang buhong at pasista. 


Ang malapad na kilusang masang ito ay dapat 
suportado ng matibay na bag -as ng kilusang lihim at 
armadong kapangyarihan sa kanayunan. 
Pinatunayan ng kasaysayan na ang 
makapangyarihang lakas ng masang api tangan ang 
pinakamatalas na punyal na digmang bayan ang 
makapagpapalayas kahit sa pinakamalakas na 
imperyalistang kapangyarihan at pinaka-pasistang 
rehimeng namayani sa isang bansa.ipg 


ANG PULANG LARANGAN Kg 


MGA KASUNDUANG MILITAR SA PAGITAN 
NG US AT PILIPINAS 


Military Assistance Agreement ng 1947- 
itinakda. ang patuloy na kontrol ng 
US sa lokal na reaksyunaryong hukbo 
sa pamamagitan ng Joint US Military 
Advisory Group o JUSMAG. Ang JUSMAG 
ang tagapayo at tagasanay sa papet na 
hukbo at nagpapahiram o nagbebenta 
rito ng armas at iba pang kagamitan. 


RP-US Mutual Defense Treaty ng 1951- 
nagpalawig sa ligal na karapatan ng 
imperyalistang US na. arbitraryong 
makapanghimasok sa mga usaping 
panloob ng Pilipinas na ipinatupad sa 
bansa mula 1952. 


Acquisition and Cross-Servicing 
Agreement ng 1992- nagbibigay -laya sa 
mga pwersang militar ng US na pumasok 
at gumamit ng anumang pasilidad 
saanmang dako ng bansa at kailanman 
nila naisin. 


Visiting Foces Agreement ng 1998- 
pinahintulutan ang mga pwersang militar 
ng US, gaano man kalaki, na gumamit 
ng anumang bahagi ng Pilipinas, at 
anumang pasilidad at pagkukunan 
ng suplay sa Pilipinas anumang oras 
at gaanuman katagal, nang hindi 
sinasaklaw ng hurisdiksyon ng mga korte 
sa Pilipinas. 


Mutual Logistics Support Agreement ng 
2002- nagpapahintulot sa US na gamitin 
ang lahat ng daungan at mga pasilidad 
militar sa buong bansa, para sa lahat ng 
uri ng hayag at lihim na mga aktibidad 
gaya ng mga pagsasanay at ehersisyong 
militar, mga operasyon at deployment ng 
tropa. 


Enhanced Defense Cooperation 
Agreement ng 2014- nagpahintulot sa 
militar ng USna magtayo ng restriktadong 
mga pasilidad militar sa loob ng mga 
kampo ng AFP at ibang pinagkasunduang 
mga lokasyon. Pinayagan nito ang mas 
madalas na mga ehersisyong militar ng 
US, pagdadaong ng navy at iba pang 
mga operasyon. Ibinigay nito sa militar 
ng US ang tuwirang superbisyon sa 


ispesyal na pwersang pulis 58 sa 
pagsasagawa.””“7 ng.” “Operasyon na 
humantong sa pangyayari sa 


Mamasapano. Ap 
ANG PULANG LARANGAN 


Pahayag ni Andrei Bon Guerrero 
Tagapagsalita 

Bienvenido Vallever Command- NPA 
Palawan 

Abril 18, 2023 


MUSIBYAONG: 


GIYA... 


Itigil at labanan ang Balikatan Exercises! 
Palayasin ang mga sundalo ng 
imperyalismong US sa Pilipinas! 


Mariing kinukundena ng Bienvenido Vallever Command-NPA 
Palawan ang kasalukuyang nagaganap na Balikatan Exercises 
sa South China Sea sa pagitan ng mga mersenaryong tropa ng 
imperyalismong United States, Pilipinas at Australia. 


Nagsimula ang pagsasanay militar noong Abril 11 na magtutuluy - 
tuloy hanggang Abril 28. Ito ang pinakamalaking pagsasanay 
militar sa buong kasaysayan na inilunsad sa rehiyong Indo- 
Pasipiko na nilahukan ng halos 18,000 tropa (humigit-kumulang 
12,000 Amerikano, 5,000 Pilipino at 100 Australiano). Tampok na 
nilalaman ng Balikatan ngayong taon ang live-fire exercise na 
magpapabagsak sa isang barko--ehersisyong gagawin sa kauna- 
unahang pagkakataon sa nakaraang 38 taon. Malinaw sa ganitong 
mapang-upat na katangian ng pagsasanay ang opensibang 
aksyon ng US at higit na pagpapaigting ng tensyon sa pagitan ng 
US at China. 


Sa esensya, pagpapaigting ito ng interbensyong militar ng US sa 
Pilipinas at tahasang paglabag sa soberanya ng bansa. Nakatudla 
ang mga pagsasanay militar sa pagpapataw ng mas malaking 
kapangyarihan ng US sa Asia upang maghanda sa napipintong 
inter-imperyalistang digmaan. Hindi nito layunin na depensahan 
o ipagtanggol ang Pilipinas, ni ang tulungan ang bansa na 
magmodernisa sa depensa nito. Ang pagsasanay ng mas malaking 
bilang ng tropang Amerikano sa tereyn at dagat ng Pilipinas ay 
upang makapagpamilyarisa ito sa teritoryong saklaw ng Pilipinas 
na inihahanda niyang lunsaran ng digma laban sa China at digma 
laban sa sambayanang Pilipino. 


Sa ganitong senaryo, paniguradong maiipit sa pagitan ng 
dalawang imperyalistang higante ang Pilipinas. Nagaganap 
ang pagsasanay matapos na ideklara ni Marcos Il ang apat na 
lugar na tatayuan ng base militar ng US sa Pilipinas, dagdag sa 
naunang lima sa ilalim ng rehimeng US-Aquino Il. Natatangi ang 
Palawan sa rehiyon ng Southern Tagalog sa lulunsaran ng mga 
aktibidad militar nito, kasama ang Northern Luzon, Central Luzon at 
Western Visayas. Matatandaang kabilang ang Balabac Islands sa 
Palawan sa bagong pagtatayuan ng mga base militar ng US bilang 
pangharap sa WPS, dagdag sa Antonio Bautista Air Base at Naval 
Station Carlito Cunanan sa Puerto Princesa City. Tulad ng nakaraan, 
ipapakita at pagtitibayin ng kasalukuyang Balikatan ang kontrol 
ng US sa doktrina at mga operasyon ng AFP, kabilang ang Western 
Command na isa sa mga mayor na kalahok kasama ng Northern 


ABRIL-HUNYO 2023 


Luzon Command at Visayas Command. 
Paiigtingin nito ang pagpapatupad ng mga 
operasyong kontra-insurhensya na bibiktima 
sa mga sibilyang Palaweho. 


Tiyak na magiging salot sa kabuhayan 
at magreresulta ng mga kaso ng paglabag 
sa karapatang-tao ng mga Palaweho ang 
kasalukuyang Balikatan. Hindi malayong 
maranasan din ng mga Palaweho sa mga 
susunod na araw ang kinahaharap ng mga 
mangingisda sa Zambales na 18 araw na 
pagbabawal sa kanilang mangisda habang 
may Balikatan. Gayundin, maririnig ang 
kaliwa't kanang putok ng mga baril, pagsabog 
ng mga bomba at missile, kabi-kabila rin 
ang nagliliparan at naglalayag na mga 
sasakyang pandigma at nag-iikot na mga 
mersenaryong armadong tropang Amerikano 
sa West Philippine Sea (WPS) na magdudulot 
ng takot at teror sa hanay ng mamamayan ng 
Palawan. 


Dapat na manindigan at ipagtanggol ng 
mamamayang Palaweho, kasama ng buong 
sambayanang Pilipino ang kalayaan ng 
bansa laban sa pagsusubo ng imperyalismong 
US sa Pilipinas sa unahan ng digmaan. Dapat 
na itigil ang mapanghamong Balikatan 
Exercises at ibasura ang Enhanced Defense 
Cooperation Agreement (EDCA) at iba pang 
hindi pantay na tratadong militar ng bansa sa 
US. Dapat palayasin ang lahat ng pasistang 
tropa, kanilang base at mga kagamitan at 
sandatang militar ng US sa Pilipinas. 
Gayundin, dapat palayasin ang lahat ng 
barkong pandigma ng China na lumalabag 
sa teritoryong pandagat ng Pilipinas at 
nagkakait. sa. kabuhayan. ng mga 
mangingisdang Palaweho. Kundenahin ang 
rehimeng Marcos Il sa pagkakanulo nito sa 
kasarinlan at soberanya ng bansa sa 
imperyalismong US at pagiging bahag naman 
ang buntot sa imperyalismong China. 
Ipaglalaban ng BVC-NPA Palawan at buong 
pambansa-demokratikong pwersa. ang 
soberanya ng bansa laban sa papatinding 
agresyon at. pananalakay ng mga 
imperyalista. Ang pagsampa sa NPA ng 
maraming patriyotikong Pilipino ang higit na 
magpapasulong 5 sa. digmang: bayan 
hanggang mawakasan ang paghahari ng 
imperyalismo at makamit ang tunay na 
kalayaan ng bansa! 

Pinakamalaking Balikatan exercises, 
inilunsad sa Palawan 


Ginanap ang Balikatan exercises sa iba't ibang lugar 
sa Pilipinas noong Abril 11-28. Ito ang pinakamalaking 
pagsasanay militar sa buong kasaysayan na inilunsad sa 
rehiyong Indo-Pasipiko na nilahukan ng halos 18,000 tropa 
(humigit-kumulang 12,000 Amerikano, 5,000 Pilipino at 
100 Australiano). Pinangunahan ng Western Command 
(WesCom) ang mga ehersisyong inilunsad sa Palawan. 


Sa Brgy. Punta Baja, Rizal, kalahok sa pagsasanay ang 
18th Army Special Force, Philippine Coast Guard (Special 
Operation Group) at delegado ng Australia. Kabilang sa mga 
aktibidad ang makatotohanang pagsasanay para umano sa 
epektibo at mabilisang pagsasagawa ng “resupply mission" 
sa mga liblib na lugar. 


Sa Brgy. Magarwak, Sta. Lourdes, Puerto Princesa City, 
nagsagawa ang 3rd Marine Brigade at mga unit nito ng visit, 
broad, search, and seizure exercises (VBSS). Kalahok din ang 
PCG, 2nd Special Operations Unit ng PNP Maritime Group 
at sundalong Amerikano. Nakakubli ang pagsasanay sa 
pagpapabilis at pagpapataas ng kapabilidad at epektibidad 
sa pagitan ng magkaalyadong tropa sa diumanong 
pagpapanatili ng seguridad pang-dagat. Nagtapos ang 
“Balikatan” sa punong humpilan ng Joint Task Force 
Malampaya sa El Nido, Palawan. 


Ayon kay Andrei Bon Guerrero ng BVC-NPA Palawan, “sa 
esensya, pagpapaigting ito ng interbensyong militar ng US sa 
Pilipinas at tahasang paglabag sa soberanya ng bansa. 
Nakatudla ang mga pagsasanay militar sa pagpapataw ng 
mas malaking kapangyarihan ng US sa Asia upang maghanda 
sa napipintong inter- imperyalistang digmaan.” pg 


ANG PULANG LARANGAN HESU 


Umento sa sahod, ngayon na! 


Para maibsan ang labis na paghihikahos ng mga manggagawa, nararapat na ibigay sa kanila ang 
nakabubuhay na sahod o living wage na tutugon sa mga batayang pangangailangan ng isang pamilya 
laluna sa pagkain. Kinakailangan ang P1,162 kada araw na sahod para sa isang lima-kataong pamilya 
sa mga lalawigan ng MIMAROPA ayon sa pag-aaral ng IBON Foundation. Malayung-malayo ito sa 
P355 na arawang sahod na itinakda ng regional wage board sa rehiyon. 


Sa kakarampot na kita ng mga manggagawa, 
kulang na kulang ito para sa gastusin ng kanilang 
pamilya. Inamin mismo ng reaksyunaryong 
gubyerno ang katotohanang ang probinsya ng 
Palawan ang may naiulat na pinakamataas na 
bilang ng mga bayang may mataas na antas ng 
kahirapan (poverty incidence) na kinabibilangan ng 
mga munisipalidad ng Araceli, Agutaya, Balabac, 
Busuanga, Coron, Dumaran, El Nido, Linapacan, 
Magsaysay, Quezon, San Vicente at Taytay. 


Ang kalagayan ng lakas-paggawa sa MIMAROPA at 
Palawan 


Ayon sa datos mismo ng gubyerno, lumiit ang 
tantos ng empleyo na 92.17 sa rehiyon noong 2021 
mula sa 95.676 bago ang pandemya na itinuturo 
nilang resulta ng pagluwas (migration) ng masa sa 
mga sentrong kabayanan sa CALABARZON at NCR 
para mamasukan. Sa kabila ito ng paglaki ng 10.570 
ng populasyong nasa tamang edad ng pagtatrabaho 
mula sa 1,221,000 noong 2020 tungong 1,351,00 
noong 2021. Kasabay ding lumaki ng 5.347, ang 
tantos ng lumahok sa pwersang paggawa mula sa 
59.587, noong 2020 tungong 64.924 noong 2021. 
Mataas din umano ang tantos ng empleyo sa rehiyon 
ng 2.4146 kumpara sa karaniwang pambansang 
tantos na empleyo na 89.744. 


Kalakhan ng 5 empleyong 5 nabanggit 8 ay 
matatagpuan sa iba't ibang subsektor sa agrikultura 
na karaniwang umaambag ng 57.494 ng halaga ng 
mga produktong agrikultural ng rehiyon mula 2017 
hanggang 2020. Mayroon ding mga nag-eempleyo 
sa pagbebenta ng produkto at serbisyo na kabilang 
sa pinakamalaking kontribyutor sa ekonomya ng 
MIMAROPA. Liban pa ang mga nagtatrabaho sa mga 
produksyong pang -eksport at ganundin sa serbisyo. 


Partikular. sa. Palawan” na. probinsyang 
pangunahing nakasalig sa agrikultura, kalakhan 
ng lakas-paggawa nito ay mga magsasaka at 

manggagawang bukid habang may maliit na 
bilang ng mga manggagawa sa minahan at 
serbisyo. Gayunman, may signipikanteng bilang 
ng mga manggagawang-bukid sa Palawan ang 
nakapailalim sa kapitalistang sistema ng sahurang 
paggawa sa loob ng mga plantasyon. 


Ang regional wage board at neoliberalismo 


Ipinatupad ng mga nangungunang imperyalis- 
tang kampo ang neoliberalismo para pigain ang 
napakalaking tubo laluna sa mga bayang pre- 
industriyal, malapyudal, at atrasadong tulad ng 
Pilipinas. Isinapribado ang mga pampublikong 
serbisyo at ipinasa ang krisis sa mga mamamayan 
at sa mga aping bayan. Higit sa lahat ipinatupad 
ang “pleksibleng paggawa” para higit pang 
pagsamantalahan ang lakas paggawa ng mga 
manggagawa, seguridad sa trabaho at benepisyo. 
Kasabay nito, inatake ang karapatan sa paggawa 
laluna ang pag-uunyon habang malawakang 
ipinatupad naman ang kontraktwalisasyon sa 
paggawa. 


Ang Wage Rationalization Act of 1989 (WRA) 
at Herrera Law ang mukha ng neoliberal na 
hambalos sa kilusang paggawa sa Pilipinas. 
Ginawa nitong ligal ang kontraktwalisasyon at 
pagsupil sa pag-uunyon, at itinayo ang National 
Wages and Productivity Council (NWPC) at 
Regional Tripartite Wages and Productivity Board 
(RTWPB) na nagtakda ng iba't ibang halaga ng 
minimum na sahod sa bawat rehiyon. Sinuhayan 
ito ng pagtatakda ng labis na mababang poverty 
threshold, employment rate at cost of living ng mga 
burgis at reaksyunaryong institusyon sa istadistika. 
Ipinako nito sa napakababang halaga ang sahod sa 
mga probinsyang malalayo sa NCR, kabilang ang 
Palawan. 


Ngunit sa 
nakasalig sa 


isang ekonomyang pangunahing 
import at eksport, malaking 

kabalintunaan ang pag-iiba-iba ng sahod sa mga 
rehiyon. Kung tutuusin, habang lumalayo ang mga 
rehiyon sa NCR ay lalong tumataas ang presyo ng 
mga bilihin. Sa katunayan, naitala noong 2022 
na ang presyo ng petrolyo sa Palawan ay P5 mas 
mataas sa NCR, CALABARZON at maging sa iba 
pang lalawigan sa MIMAROPA. Ayon sa kwenta 
ng IBON nitong Abril 2023, mas mataas ng P2 ang 
kinakailangan ng isang pamilyang may lima- 
kataong miyembro para mabuhay sa isang araw sa 
MIMAROPA kaysa sa P1,160 sa NCR. 


Makatuwiran at makatarungan na itaas ang sahod 


Dapat igiit ang kagyat na umento sa sahod 
at ilapit ang agwat ng halaga nito sa halagang 
kinakailangan ng isang pamilya para mabuhay sa 
isang araw. Kasabay nito, dapat patuloy na isulong 
ang matagalang laban para sa nakabubuhay na 
sahod-ang family living wage. Ang pakikibaka para 
sa nakabubuhay na sahod ay naglalayong tiyaking 
mapalitan ang lakas-paggawang inilalaan ng isang 
manggagawa at makapasok siya sa mga susunod 
na araw at patuloy na makalikha ng mga produkto 
para sa kapakinabangan ng lipunan. Dapat igiit ang 
P1,100/araw na pambansang minimum na sahod sa 
pribadong sektor at P33,000/buwan na minimum 
na sweldo ng mga kawani ng gubyerno. Dapat ding 
buwagin ang mga regional wage board na nagtiti- 
yak ng barat na pasahod sa mga rehiyon at ibasura 
ang WRA. Kasabay nito, dapat ipanawagang ibaba 
ang presyo ng mga pangunahing bilihin at serbisyo. 


Hindi totoo ang ipinamamarali ng mga 
monopolyo kapitalista na malulugi at babagsak ang 
mga negosyo sa pagtaas ng sahod. Ang totoong 
mababawasan ay ang supertubo ng mga burgesya 
kumprador at imperyalistang nakikinabang kapwa 
sa barat na sahod at napakataas na presyo ng mga 
bilihin. Kaakibat nito, dapat igiit ng mga panggitna 
o pambansang burgesya ang pagkakaloob ng 
suporta ng gubyerno sa kanilang mga negosyo. 


Ang pagtaas ng sahod ng mga manggagawa 
ay may mas malawak na positibong epekto sa 
ekonomya at lipunan. Hindi lamang ang mga 
manggagawang sahuran ang makikinabang kundi 
ang lahat ng sektor ng ekonomya. 


Dapat suportahan ng iba't ibang aping uri at 
sektor ang laban ng mga manggagawa para sa 

sahod. Kaakibat nito, dapat makiisa ang mga 
manggagawa sa mga magsasaka at iba pang sektor 
at uri sa lipunan. Dapat nilang pamunuan ang 
pakikibaka para maisakatuparan ang pambansang 
industriyalisasyon na mahigpit na nakaugnay sa 
tunay na reporma sa lupa. Magagawa ito sa 
pamamagitan ng masikhay na pagsusulong ng 
pambansa demokratikong rebolusyon na may 
sosyalistang perpektiba na wawasak sa kontrol ng 
imperyalismong US, burgesyang kumprador, 
panginoong maylupa at mga ahente nilang 
burukratang kapitalista. Papawiin nito 

ang sahurang paggawa at 
payayabungin ang 
makabuluhang ambag ng 
uring” manggagawa sa 
pambansang produksyon at 


pag-unlad. AL 


IBABA! 

Ang deka-dekadang pakikibaka sa lupa ng mga magsasaka sa 
Yulo King Ranch 


Sa ilalim ng ilehitimong rehimeng US -Marcos, lalong lumala ang kalagayan ng masang magsasaka 
sa Pilipinas. Walang napala ang mga magsasaka buhat nang maging kalihim siya ng Department 
of Agriculture. Ibayo niya pang pinatindi ang pagkabangkarote ng agrikultura sa deklarasyong 
“pagbubukas ng pinto” na nangangahulugan ng pagpapatuloy ng neoliberal na mga patakaran. Ilang 
dekada nang winawasak ng neoliberalismo ang kabuhayan ng mamamayan, ang lokal na produksyon 
at ekonomya ng Pilipinas. Sa ngalan ng liberalisasyon sa importasyon, hinayaang tumambak 
ang mga dayuhang kalakal sa bansa at daganan ang lokal na produksyon, laluna sa agrikultura. 
Hindi na halos makahinga ang masang magsasaka dahil sa dami ng imported na mga produktong 
agrikultural. Pinapasan ng mamamayang Pilipino ang bigat ng nagtataasang presyo ng pagkain at 
batayang pangangailangan, habang napakababa naman ng presyo ng mga produktong bukid ng 


mga magsasaka at ang sinasahod ng mga manggagawang -bukid sa araw-araw na pagkayod. 


Hindi hiwalay dito ang kalagayan ng mga 
magsasakang Palaweho. Pinakamalaking populasyon 
ng Palawan ay mula sa uring magsasaka, kabilang na 
ang mga mag-uuma, mangingisda, kainginero, at 
pambansang minorya tulad ng Tagbanwa, Palawano, 
Batak at Molbog. Mula rito, nakasandig ang ekonomya 
ng Palawan sa sektor ng agrikultura at pangisdaan, 
kung saan ang tatlong mayor na pananim dito ay pa- 
lay, mais at niyog. Dahil sa hambalos ng neoliberalis - 
mo na nagpapatuloy hanggang sa kasalukuyan, ang 
iilang malaking burgesya kumprador, panginoong 
maylupa at mga burukrata kapitalista, kasabwat 
ang mga dayuhang korporasyon at kumpanya 
ang naging pinakamakapangyarihan sa probinsya 
at silang nakikinabang sa yaman ng Palawan. Sa 
kabilang banda, inaapi at pinagsasamantalahan 
ang magsasakang Palaweho sa atrasado, pyudal at 
malapyudal na sistema. Kahit pa tabingan ng huwad 
na kaunlarang dulot ng turismo at pagbebenta sa 
kalikasan ng probinsya sa mga dayuhang mina at iba 
pang kumpanya, nananatiling lugmok sa kahirapan 
ang malawak na mamamayang Palaweho. 


Ang kahirapang ito ay dulot ng kabiguan ng lahat 
ng nagdaang rehimen na lutasin ang pangunahing 
problemang nakaaapekto sa - pinakamaraming 
mamamayan - ang problema sa lupa. Kalakhan 
pa rin ng mga magsasaka ay walang sariling lupa, 
patuloy na lumalawak ang pangangamkam ng 
lupa, at napatunayang huwad ang mga batas sa 
reporma sa lupa na ipinatupad ng mga nagdaang 
rehimen. Sa kasalukuyan, sa ilalim ng panibagong 
Marcos sa estado-poder, mainam at napapanahong 
muling balikan ang isa sa pinakamalaking kaso ng 
pangangamkam ng lupa sa buong bansa mula pa 
noong panahon ng pasistang diktadurang rehimen ng 
kanyang ama - ang kaso ng Yulo King Ranch (YKR) sa 
Palawan. 

Ang YKR o Busuanga Pasture Reserved ay 
matatagpuan sa Calamianes Group of Island at 
sumasaklaw sa 40,000 ektaryang lupain (16,970 sa 
Busuanga at 22,268 sa Coron). Gamit ang Presidential 
Proclamation No. 1387, ipinamana ni Ferdinand Marcos 
Sr sa kroning pamilya ni Luis Yulo at Peter Sabido ang 
lupain na ginawang malawak na pastuhan ng mga 
baka at iba pang hayop. Pwersahang pinalayas ng 
pangkating Marcos-Yulo ang mga magsasaka na 
naglinang sa lupaing ito mula pa noong dekada 1930 
at pinalitan ang pangalan ng lupain tungong Yulo 
King Ranch, kung saan ang “King” ay walang iba kundi 
si Marcos. 


Bagama't naibagsak ang pasistang diktadurang 
rehimeng US-Marcos |, hindi naibalik sa mga 
magsasaka ang lupaing saklaw ng YKR. Nagpasalin- 
salin na ang YKR sa kamay ng iba't ibang panginoong 
maylupa at burukrata na may interes dito. Matapos na 
kumpiskahin ito ng Presidential Commission on Good 
Governance (PCGG) sa ilalim ng rehimeng US- Aquino 
l, naipasa ito sa pangangasiwa ng Bureau of Animal 
Industry (BAI) sa ilalim ng Department of Environment 
and Natural Resources (DENR). Inalis lang ito sa 
BAI noong 2010 matapos na mapabayaan nito ang 
pangangasiwa sa mga baka kung saan mula sa 47,477 
baka, bumaba ito tungong 2,565. Kasunod na ipinasa 
ang pangangasiwa sa YKR sa Forest Management 
Bureau (FMB). 


Malinaw na walang plano ang reaksyunaryong 
gubyerno na ibalik sa mga magsasaka ang 
lupa. Isinailalim ito sa CARP at hinati-hati ang 
pagkakategorya sa lupain upang pakinabangan ng 
mga panginoong maylupa, debeloper, ispekulador, 
dayuhang kapitalista at malalaking burgesya 
kumprador. Ang 12,817 ektarya nito ay nasa 
kategoryang alienable and disposable o lupang 

maaaring ipamahagi para gawing sakahan at tani- 
man, ang 2,441 ektarya nito ay pribado at titulado, at 
ang 10,376 ektarya nito ay idineklarang pampublikong 
lupain. 


Ayon sa tala ng DENR, 1,575 ektarya ang may titulo 
diumanong naipamahagi na sa ilalim ng CARP at 866 
na lamang ang hindi pa naipapamahagi. Gayunman, 
kakarampot ito at halos hindi napakinabangan ng 
mga magsasaka. Kung tutuusin pa nga, kabilang 
ang mga PML na malalapit kay Noynoy Aquino sa 
nakatanggap ng titulo sa mga ipinamahaging lupa 
ng YKR. Nakinabang din sa lupain nito ang malaking 
burgesyang kumprador na pamilyang Zobel de Ayala 
sa pamamagitan ng kumpanya nitong Globe Telecom 
na nagrenta at nagtayo roon ng pasilidad. Natapos 
na't lahat ang CARP sa ilalim ng rehimeng US - Aquino |l 
pero hindi pa rin napapasakamay ng mga magsasaka 
ang YKR. Karamihan naman ng iilang magsasaka 
na nakatanggap ng CLOA ay alinman sa nakansela 
bunga ng iba't-ibang kadahilanan na ang ugat ay ang 
kahirapan at kawalan ng suporta ng reaksyunaryong 
gubyerno. 


Sa panahon naman ng rehimeng US-Duterte, 
inilabas nito ang Executive Order No. 75 na nag-uutos 
ng pamamahagi umano ng lupang pampubliko, na 
sinusugan ng lokal na reaksyunaryong gubyerno ng 
Coron sa paglalabas ng Municipal Resolution No. 
67 noong 2019. Gayunman, hindi sinaklaw ng mga 
nasabing batas ang mga lupaing kinamkam ng 
mga panginoong maylupa, ang mga lupang dati 

nang saklaw ng CARP, at ang mga lupang saklaw ng 
pagpapalit-gamit. Samakatwid, hindi sasaklawin 
ang YKR na kinamkam ng pangkating Marcos- Yulo, 
ipinasok sa CARP at ipapaloob sa planong pagpapalit- 
gamit para sa palalawaking paliparan at mga 
proyektong pangturismo. Masahol pa, paglilingkurin 
pa ang bogus na pamamahagi ng lupa ng YKR para sa 
programang panunupil ng pasistang rehimeng Duterte 
nang nagpahayag ang DAR noong Abril 2022 sa isang 
seremonya ng pamamahagi kasama ang AFP-PNP 
na kabilang sa magiging “benepisyaryo” umano ng 
pamamahagi ng 800-900 ektaryang lupa ng YKR 
ang 50 napasuko at “nagbalik-loob” sa rehimen sa 
programang E-CLIP nito. 


Tinatayang palalayasin ang mga magsasaka 
sa 30 barangay ng Coron at Busuanga. Dahil 
dito, nagpapatuloy pa rin at aktibo hanggang sa 
kasalukuyan ang laban ng mga magsasaka para 
sa lupa ng YKR. Kahit pa may mga bagong batas 
ngayon ang rehimeng US-Marcos Il hinggil sa lupa 
at agrikultura tulad ng Masagana Rice Industry 
Development Program, gayundin ang ipinapanukalang 
National Land Use Law at proyektong mega -farm, 
hindi na umaasa pa ang mga magsasaka ng YKR na 
ipapamahagi sa kanila ang lupang mula't sapul ay 
pagmamay-ari nila. 


Dahil sa ganitong nagpapatuloy na iskema ng 
naghaharing-uri, namulat ang mga magsasaka 
na hindi nila makakamit ang inaasam na lupa kung 
hindi sila magkakaisa. Binuo nila ang Alyansa ng 

mga Mamamayan at Magsasaka 
sa Yulo King Ranch (ALMMA-YKR) 
upang ipaglaban ang karapatan sa 
lupa ng YKR. Gayunman, pasismo 
ang isinukli sa kanilang pakikibaka 
para sa tunay na reporma sa lupa. 
Pinaslang ng mga - pribadong 
gwardya ng BAI, FMB at mga sundalo 
ng 3rd Marine Brigade ang lider- 
magsasakang si Arnel Figueroa 
noong 2016 sa harap mismo ng 
kanyang mga kapwa magsasaka 
habang sila'y mapayapang 
nagsasaka sa YKR, at nasugatan 
naman sa pamamaril ang isa pa. 
Bukod pa rito ang walang-awang 
pagpapalayas sa mga magsasaka 
sa YKR, pandarahas, pagbabanta 
at intimidasyon, red-tagging at 
sapilitang pagpapasuko sa mga 
kasapi ng samahang magsasaka. 


Ang mayamang kasaysayan ng 
pakikibaka sa lupa ng mga 
magsasaka sa Yulo King Ranch ang 
nagpaunawa sa kanila na hindi 
sapat ang mga pakikibakang ligal 
upang lutasin ang malaon na nilang 
problema sa lupa. Dinilig na ng dugo 
ng mga magsasakang nakikibaka 
ang YKR, at dito nila napatunayang 
dapat na tapatan ng makatwirang 
dahas ang di makatwirang dahas 
ng estado ng panginoong maylupa. 
Nag -aarmas ang maraming 
magsasakang Palaweho, sumasapi 
sa Bagong Hukbong Bayan na tunay 
na hukbo ng uring magsasaka at 
isinusulong ang demokratikong 
rebolusyong bayan. Inilulunsad nila 
ang rebolusyong agraryo na tatarak 
sa pyudalismo at neoliberalismo at 
magpapabagsak sa  kapangya- 
rihang pyudal ng mga panginoong 
maylupa sa kanayunan. Sa pag- 
tatagumpay ng DRB, maitatanghal 
ang kapangyarihan ng masang 
magsasaka at iba pang aping uri, 
makakamit ng mga magsasaka ang 
kanilang demokratikong karapatan 
sa lupa at mawawakasan ang 
malakolonyal at malapyudal na 


lipunang Pilipino. 

Mga residente sa Irawan, nilalabanan ang 
demolisyon 


Mariing tinutulan ng mga residente ng Tahedo Subdivision, na nasa 
Purok Pag-asa, Barangay Irawan, Puerto Princesa City ang itinuturing 
nilang “iligal” na pagwasak ng kanilang mga kabahayan sa mga 
unang araw nitong Mayo. itinutulak ang nasabing demolisyon ng 
isang Rajeni Dy na bumili umano ng nasabing kalupaan. Ayon kay 
Concepcion Palay, kasalukuyang homeowners” association's (HOA) 
secretary, tahasang sinabi ni Dy na nabili na niya ang buong subdivision 
sa halagang Php 149 milyon. 


Sa kasalukuyan, nagsusumikap na itayo muli ng mga residente, 
na aabot sa 215 kasapian ng HOA, ang mga nawasak nilang bahay 
pagkaraan ng demolisyon. 


Isinaad ni Palay na ang subdivision ay nauna nang tinatarget na 
maging city housing project ngunit ang may-ari na si Ricardo Tanedo 
ay nagdesisyong hindi na ituloy ito bunsod ng mga pampinansyang 
usapin. 


Taong 2022 naisapribado at naging subdivision ang lupa, na kung 
saan ang orihinal na may -ari ay nagbigay ng special power of attorney 
(SPA) to sell sa isang Albrando Abellana. Si G. Abellana ang siya ring 
namagitan at nag-aasikaso sa mga transaksyon sa pagitan nila G. 
Tanedo at mga miyembro ng HOA. 


Ipinaliwanag ni Palay na inaasahang makakapagbigay si Abellana 
ng halagang Php 35 milyon kay Tanedo upang makumpleto ang 
kasunduan sa pagitan nila. Samantala, ang mga residente ay 
nagsagawa naman ng hiwalay na kontrata kay Abellana, na nagsasaad 
na kinailangan nilang magbayad buwan-buwan ng Php 2,200 kada 
metro- kwadrado. 


Mayroong dalawang phase ang buong erya-215 ang kasapian sa 
Phase 1 habang sa Phase 2 ay 128. 


Hanggang sa kasalukuyan, aabot na sa Php 15 milyon ang naibayad 
ng mga residente kaya tumututol silang itaas pa tungong Php 6,800 o 
triple ng naunang kasunduan. Katwiran pa ni Palay: “Nandito na kami 
naka - invest na kami, pumayag na kami sa Php 2,200 per square meter. 
Ang nangyari gusto niyang taasan ng Php 6,800 per square meter 
ang lote, so hindi na kami pumayag. Naka- stick na kami sa kontrata, 
bakit mo itataas?” Binabanggit rin niya na tuluy-tuloy ang paggiba 
ng demolition team sa mga tirahan, kahit doon sa mga walang taong 
nakatira - bagamat wala namang ipinapakitang court order si Dy. 


“Ang gusto namin ay mapahinto ang pagdi-demolish dahil 
wala naman siyang court order. Alam naman natin lahat na bawal 
tayo magsira ng properties na wala tayong kaukulang dokumento. 
Pinapakita niya na revoked na yong SPA, but how about the contract?,” 
huling lahad niya. 


Ayon naman kay Jesus Quintas, presidente ng nasabing HOA, 
nagsabit na sila ng mga plakard sa harap ng mga kabahayan upang 
babalaan ang mga iligal na manghihimasok (trespassers). Pahayag 
niya, “Gusto ko lang naman ng lupa na matirahan para sa mga anak 

Pagpasok ng taon, naging pinakamainit na usaping pambansa 
ang pakikibaka ng mamamayan ng Brooke's Point laban sa mina- 
mula sa pinakamatinding pagbaha sa pagsasara ng 2022 at 
pagpasok ng 2023 hanggang sa barikada ng mga residente laban 
sa operasyon ng isang kumpanya ng mina. Pero hindi lamang ito 
usapin sa Brooke's Point kundi bahagi lamang ng mas malaking 


laban ng mga Palaweho sa mina. 


Kabilang sa likas na kayamanang 
taglay ng Palawan ang rekursong 
mineral- nickel, copper, manga- 
nese, chromite, Coal, gold, 
limestone, langis at gasolina. 
Katunayan, ito ang ikalawa sa 
pinakamalaking Bs prodyuser ng 
nickel sa bansa, kasunod ng 
rehiyong CARAGA na nakapaglabas 
ng 7.86 milyong tuyong metriko 
tonelada noong 2014. Sa parehong 
taon, naitala ang Php 11.23 bilyong 
halaga ng pinrosesong nickel at 
cobalt sa planta ng mina sa Rio 
Tuba, Bataraza na ineksport sa 
China, Japan at Australia. 


Dahilan ito upang konsentrahan 
ng mga operasyon ng mina ang 
probinsya, laluna ang Timog 
na bahagi nito ng mahigit 49 
nakahaing aplikasyon sa mina 
(Mines 8 Geosciences Bureau, 
2021). Sa parehong taon, aabot 
na sa 28,000 ektarya o 1.897, ng 
1.5 milyong ektarya ng kabuuang 
kalupaan ng. probinsya.” 8ang 
nasasaklaw ng mga operasyon ng 
mapaminsalang mina. 


Kakambal ng mga operasyong 
ito ang kabi- kabilang pangangam - 
kam ng lupa ng mga magsasaka at 
pambansang minorya, dislokasyon 
ng kanilang tirahan at kabuhayan 
at pagkasira ng kalikasan. Noong 
2012, iniulat ng imbestigasyon 
ng Environmental 8 Management 
Bureau (EMB) ang pagkasira ng 
aabot sa 6.8 ektaryang palayan, 
isang palaisdaan at ang Ilog ng 

Pinagduguan sa Narra matapos 
agusan ng silt water galing sa 
Citinickel Mines and Development 
Corporation. 


Noong 2014, muling nag-apaw 
ang silt pond ng naturang kumpan- 
ya na nagdulot ng diskolorasyon 
at kontaminasyon sa mga ilog ng 
Pasi at Pulot sa katabing bayan 
ng Sofronio Espahola na nagdulot 
ng fish kill. Mismong ang MGB ang 
nag-ulat nito. 


Samantala, noong 2017, 
inireklamo ng lokal na gubyerno 
ng Brooke's Point ang iligal na 
pamumutol ng kumpanyang 
Ipilan Nickel Corporation ng aabot 
sa 7,000 puno sa kagubatan 
ng Mt. Matalingahan na isang 
protektadong lugar. Sa kabila 
ng mga patunay ay nakabalik - 
operasyon ang naturang 
kumpanya ngayong taon. Ang 
pagkakalbo ng Mt. Matalingahan 
at iba pang kabundukan sa bayan 
ang nakikitang mayor na dahilan 
ng matinding pagbaha pagpasok 
ng taon. 


Noong 2019-2021 naiulat naman 
ang paglagpas ng kontaminasyon 
hexavalent chromium sa safe 
level sa mga ilog na nakapaligid 
sa operasyon ng Rio Tuba Mining 
Corporation (RTMC). Ang mga ilog 
at sapang ito ang pinagkukunan 
ng inuming tubig at iba pang 
makakain ng mga komunidad sa 
paligid nito na saklaw ng Bataraza. 
Ang  hexavalent chromium ay 


MATUTO SA KASAYSAYAN: Ang pinsalang hatid ng 
dambuhalang mina 


MGA MINAHAN SA TIMOG 


Aborlan 


Narra 

Citinickel Mines 8: Dev't 
Corp 

2,176 ekt 


Quezon 


Berong 
Nickel Corp 
288 ekt , 
Sofronio 


Espanola 
Pyramid Hills Mining 82 
Industrial 


Rizal 


Brooke's 


Point 
Ipilan Nickel Corp 


2,835 ekt. 


Macroasia Mining 
Corp 
1.113 ekt. 


Bataraza 
Riotuba Nickel Mining 


Corp 
5,265 ekt. 


Coral Bay Nickel Corp 

nagmumula sa miniminang nickel. 
Ang paulit-ulit na pagkalantad 
(exposure) dito ay maaaring 
magdulot ng mga problema sa 
baga tulad ng asthma, bronchitis, 
pangangati, problema sa daanan 
ng hangin at kanser sa baga. 


Ang mga ito ang dahilan ng 
pagtutol ng mamamayang 
Palaweho sa mina-lehitimo at 
makatarungan hindi lamang para 
pangalagaan ang kanilang sariling 
interes, kundi ang kaligtasan at 
pag-iral ng mamamayang 
Palaweho. Sa kabila nito, kibit- 
balikat lamang ang estado, laluna 
ang lokal na gubyerno ng probinsya. 
Pinahihintulutan pa nila ang 
bagong mga aplikasyon, o di kaya'y 
pagbabalik-operasyon ng dati 
nang mga kinamumuhiang 
mapaminsalang kumpanya ng 
mina sa probinsya. Mas malupit, 
marahas na sinusupil nila gamit 
ang AFP-PNP-CAFGU, mga goons 
ng kumpanya sa mina at ng 
armadong pwersa ng US ang 
nagkakaisang paglaban ng 
mamamayan tulad ng ginawa nila 
sa mga mamamayan ng Brooke's 


Point. 


Mga kabataan sa Roxas, 
nilinlang ng 2nd Palawan 
PMFC 


Nilinlang ang mga kabataan sa 
idinaos na tatlong araw na Youth 
Camp na pinangunahan ng 2nd 
Palawan Provincial Mobile Force 
Company (PMFC) sa Brgy. San 
Isidro, Roxas. Layunin umano ng 
aktibidad na bigyang edukasyon 
ang mga kabataan kontra-droga 
at terorismo kung saan tampok ang 
paninira sa CPP-NPA-NDPFP. 
Ikinukubli ng “mga. ganitong 
aktibidad ang tunay na suliranin ng 
kabataang Pilipino sa libre at de- 
kalidad na edukasyon at ikinukupot 
sa. problema sa droga. at 
“terorismo” pg 

US, pakitang - gilas sa pagrescue sa mga 
nawawalang diver sa lumubog na yate sa 
Tubbataha 


Nagpakitang - gilas ang US sa kagyat na pagresponde sa lumubog na 
yate sa Tubbataha Reef Natural Park, Puerto Princesa City noong Abril 
30. Kagyat na ipinadala ng US ang P-8 Poseidon at ang V-22 Osprey, 
mga aircraft ng US na nasa mga base nito sa ilalim ng EDCA, partikular 
sa Antonio Bautista Airbase sa Puerto Princesa City, Palawan at Benito 
Ebuen Air Base sa Mactan, Cebu. 


Lumubog ang MV Dream Keeper lulan ang 32 katao-15 ang crew 
members, 12 ang mga pasahero kabilang ang limang dive master. 
Naisalba ang 28 sa kanila habang nananatili pa ring nawawala ang 


apat pa. ipi 


ANO ANG US P-8 POSEIDON at V-22 
OSPREY? 


P-8 Poseidon 


V-22 Osprey 


Kapwa mga eroplanong militar na ginawa ng kumpanyang Boeing 
para sa paggamit ng US Navy. Ang P-8 Poseidon ay may kakayahang 
tumukoy ng mga bomba at mga sasakyang militar sa ilalim ng tubig o 
dagat kaya tinagurian itong mine sweeper. Ang V-22 Osprey naman ay 
karaniwang ginagamit bilang sasakyan o kargahan. Kargado ito ng 
mga kagamitan tulad ng camera na may kakayahan sa night vision, 
sistema ng infrared, GPS at iba pang censor. Maaari rin itong kargahan 
ng mga armas tulad ng .50 caliber machine gun, mga bomba at iba 


pa.Ipi 

Palawan, Mindoro kinokonsiderang ideyal na lokasyon para sa 
nuclear reactor facilities 


Ipinahayag ng administrasyong 
US-Marcos Il na kinokonsidera 
ang probinsya ng Palawan bilang 
ideyal na lokasyon para sa modular 
small nuclear reactor (MSNR) 
facilities upang masolusyunan na 
raw ang palagiang pagkawala ng 
kuryente. 


Sa pagtutulak ng ahensya 
nitong Philippine Nuclear 
Research Institute (PNRI), malaki 
ang potensyal sa mga ganitong 
pasilidad laluna ang mga islang 
off-grid kabilang ang lalawigan, 
maging ang Occidental Mindoro 
at Catanduanes, na humaharap 
sa papalalang kakulangan ng 
kuryente. Suportado rin ito ng 
dating gobernador ng Palawan na 
ngayon ay congressman na si Jose 
Chavez Alvarez. 


Sinabi ni Andrei bon Guerrero, 
tagapagsalita ng BVC - NPA 
Palawan na kahangalang idina- 
dahilan ni Marcos Jr., kasabwat 
sila Alvarez, ang di istableng 
suplay ng kuryente sa iba't ibang 
bahagi ng bansa at Palawan para 
bigyang katwiran ang nasabing 
teknolohiyang militar sa ngalan ng 
pagpapalakas ng turismo at higit 
pang paglalako ng kalikasan sa 
mga isla. 


Kahit sa ilang mga isinagawang 
pananaliksik, ang inilalakong SMR, 
isang anyo ng plantang nukleyar, 
ay hindi estableng enerhiyang 
nukleyar, hindi pa napatutunayan 
ang epektibidad, napakamahal at 
magdudulot ng malaking panganib 
sa mga komunidad malapit sa 
pagtatayuan nito. 


Batay sa kanilang pagsisiyasat, 
pinapasinungalingan ng BVC - 
NPA Palawan ang epektibidad at 
katipiran ng mga pasilidad. Napag - 
alamang nakagugulantang ang 
presyong 589 kada megawatt -hour 
(MWH) mula sa SMR kumpara sa 
S40/MWH presyo ng produksyon 
mula sa enerhiyang solar at 530/ 
MWHsahangin (datosnoong 2020). 
Pagsapit ng 2030, tinatayang nasa 
s20/MWH na lamang ang gastos 
sa produksyon mula sa enerhiyang 
solar at hangin habang posibleng 
umabot sa 5200/MWH sa SMR. 


Idiniin ng BVC na ang tunay 
na dahilan sa likod nito ay ang 
pagpapatupad ng pinirmahang 
kasunduang 123 Agreement 
Negotiations for (Civil Nuclear 
Energy Cooperation sa pagitan 
ng US at ng papet na rehimeng 
Marcos Il nang bumisita si US Vice 
President Kamala Harris sa bansa 
noong nakaraang taon. Laman 


ng kasunduang ito ang pag- 
eeksport ng US ng kagamitang 
nukleyar at materyal sa Pilipinas at 
pagdedeploy ng US ng advanced 
nuclear reactor technology sa 
bansa. Labag ito sa pinirmahang 
mga kasunduan ng reaksyunaryong 
estado para sa nuclear non- 
proliferation (pagbabawal para 
sa produksyon ng mga armas 
nukleyar). Nasa balangkas din ng 
nasabing kasunduan at pagtatayo 
ng mga SMR sa bansa ang 
paghahanda ng imperyalismong 
US para sa digma sa rehiyong Indo- 
Pacific. 


“Dapat na kundenahin at tutulan 
ng sambayanan ang planong 
pagtatayo ng mga pasilidad ng 
SMR sa Palawan at iba pang bahagi 
ng bansa. Kasabay nito, isulong 
ang pagpapaunlad ng ligtas at 
sustenableng renewable energy. 
Mariin ding tutulan ang 
mapanganib na teknolohiyang 
nukleyar na nagsisilbi sa interes ng 
imperyalismo. Singilin ang papet 
na.” rehimen at lokal na 
reakyunaryong gubyerno sa 
pagiging sunud-sunuran nito sa 
imperyalismong US na gawing 
lunsaran ng mga eksperimentong 
militar at nukleyar ang bansa sa 
kapinsalaan ng mamamayan,” 
panawagan ni Guerrero.ipi] 


Karagdagang yunit ng AFP, idineploy sa Palawan 


Itinalaga sa Palawan ang karagdagang yunit ng 
AFP nitong Hunyo 17, ang Marine Battalion Landing 
Team (MBLT)-9 para umano sa pagpapalakas ng 
kakayahang militar nito sa pagpapanatili ng seguri- 
dad, kapayapaan at pag-unlad. Inilunsad ang 
pagsalubong sa nasabing yunit sa pier ng Puerto 
Princesa City sa pangunguna ni 3rd Marine Brigade 
deputy commander Col. Wilfredo Manalang. 8 Sa 
kabuuan, may tatlo nang batalyon ng Philippine 
Marine Corps ang nakadeploy sa probinsya-ang 
bagong dating na MBLT -9, ang MBLT -3 na nakadeploy 
sa hilaga at ang MBLT-4 na nakadeploy sa timog sa 
ilalim ng WESCOM. 

ltinuturing na ispesyal na yunit ang MBLT-9 na 
bumubuo sa 1st Marine Amphibious Ready Unit 
(MARU) ng Philippine Marine Corps dahil sa kapasidad 
nito bilang amphibious force o may kakayahang 
kumilos sa tubig at sa lupa. Pokus umano ng yunit ang 
pamilyarisasyon ng joint operational area mna 
magpapalakas sa kakayahang maglunsad ng 
operasyon nang walang hangganan sa mahusay na 
pangangasiwa sa mga rekurso nito para tugunan ang 
mga emerhensya tulad ng humanitarian assistance 
and disaster response (HADR) ApL, 

Planong pagpapalawak ng Nickel Asia, 
banta sa mamamayan at kalikasan 


Sa. muling paghahangad ng 
papalaking kita at saklaw ng 
dadambunging kalupaan, ang Nickel 
Asia Corp., ang pinakamalaking 
prodyuser ng nickel ore sa Pilipinas, 
ay Uuma-asang sa  kakaharaping 
tatlong taon ay makapagbukas 
pa ng mga minahan sa dalawang 
magkahiwalay na lokasyon, habang 
sa.” proseso. ay: pinag-aaralan 
namang makapagtayo pa ng dagdag 
na processing plant, ayon sa chief 
executive nito. 


Ayon sa presidente at CEO ng 
Nickel Asia na si Martin Antonio 
Zamora, nais pa nilang palobohin 
ang kanilang ganansya sa pagtanaw 
at pangangailangan ng mamuhunan 
ang kumpanya sa renewable energy 
business. Titiyakin muna nila ito bago 
ipasok ito sa initial public offering 
- na sa loob ng tatlo ring taon ay 
magbunga, tulad ng mga nabanggit 
na minahan. 


Ang Nickel Asia, na kasosyo sa 
pagpapagana ng tanging dalawang 
nickel ore processing plants sa ban- 
sa at partly-owned ng Sumitomo 
Metal Mining Co. Ltd., ay tumatarget 
ng taunang produksyon ng nickel 
ore ng hindi bababa sa 4 milyong 
wet metric tonnes (WMT) mula sa 
minahan ng Bulanjao, malapit sa 
kasalukuyang Rio Tuba mining site 
na nasa timog-kanlurang Palawan, 
liban pa sa mahigit 2 milyon WMT 


NACT 


NICKEL ASIA CORP 


naman ng Manicani mine sa central 
Samar province. 


Asahan ang mas  papalawak 
na mapanirang operasyon ng 
kumpanya sa pagtanaw rin nito na 
palakihin ang ore shipments mula 
sa minahan ng Dinapigue, gawi ng 
hilaga-silangang Isabela, ganundin 
sa pagpapaunlad sa Kepha site, 
malapit sa gumaganang Taganito 
mine sa silangang bahagi ng Suri- 
gao del Norte, ay magluluwal umano 
ng paunang annual production na 2 
milyong WMT. 


Bagamat dominado nito ang 
merkado, sinabing bumaba raw 
ang sales volume ng korporasyon 
ng 11.276 nuong 2022 kumpara sa 
taong 2021 kahit na nakapagbenta 
ito ng 15.93 milyong WMT nickel ore 
mula sa kasalukuyang apat nitong 
minahan: ang dahilan umano ay sa 
hindi-maiging kondisyon ng panahon 
sa mga isla. 


Gusto ng malalaking burgesya 
kumprador sa bansa na 
makapaghatak pa ng mga 
mamumuhunan para sa domestic 
processing o lokal na pagpoproseso 
ng mineral laluna't ang ating bayan 
ay may ekonomyang pre-industriyal 
na sumasandig sa mga katulad na 
extractive industries (minahan) at 
palagiang umaasa sa patakarang 
import-dependent, export -oriented. 


Ang nickel ay sangkap 


H a sa paggawa ng 
stainless. steel at 
electric vehicle 


batteries. Ang China 
bilang nangungunang 
'konsyumer ng bakal, 
ay pangunahing 
sinusuplayan ng nickel 
ore ng Pilipinas ig 


Pagkakatalaga kay 
Benjamin Acorda Jr. 
bilang bagong PNP 
chief, binatikos 


Umani ng pagbatikos mula 
sa mga progresibong grupo 
ang pagkakatalaga kay Maj. 
Gen. Benjamin Acorda Jr. 
bilang bagong lider ng 
Philippine National Police. 
Si Acorda ay kapwa Ilokano 
ni Marcos Jr. na nagsilbi 


bilang dating Director for 
Intelligence, at hepe ng 
Palawan Police Provincial 


Office. Kilala ito sa kanyang 
kontra-rebolusyonaryong 
rekord” sa. pagpapatupad 
ng pasistang patakaran at 
programa sa pagtugon sa 
“panloob na seguridad” at 
“kontra-terorismo” at laban 
sa droga. 


Dahil” dito, nagbabala 
si Alliance of Concerned 
Teachers: 8Bparty-list. 8Rep. 


France Castro sa regionalistic 
patronage appointment. 


“Umaasa.” @kong. hindi 
maging isa na namang 
regionalistic patronage 


appointment - ginawa na 
ito mismo ng ama niyang 
diktador na si Ferdinand 
Marcos Sr., parehas lang rin ni 
(dating pangulong) Rodrigo 
Duterte,” saad ni Castro sa 
isang hiwalay na pahayag. 


Dagdag pa niya, “Ang mga 
ganitong pagtatalaga ay 
lalong Lumilikha ng 
panghahati at iringan sa mga 
opisyales, na nagluluwal ng 
palagiang girian sa kanilang 
hanay. Nagreresulta rin ito sa 
lumalala at.” dumaraming 
paglabag sa. karapatang 
pantao para lamang 
makapagpasikat sa mismong 
commander-in-chief nila sa 
paghahangad ng mas mataas 
na ranggo at pusisyon.” Ao 

Tuluy-tuloy na pakikibaka ng mamamayan at mga katutubo ng 


Brooke's Point laban sa mina 


Hindi natinag bagkus tuluy-tuloy ang pagtutol 
at paglaban ng mga katutubo at mamamayan 
ng Brooke's Point. Hiniling nila ang tulong ng UN 
Permanent Forum on Indigenous Issues at ng Special 
Rapporteur on the Rights of Indigenous Peoples dulot 
ng tumitinding kontrobersiya kaugnay sa pagpupumilit 
ng Ipilan Nickel Corporation (INC) na makapagmina 
sa kanilang lupang ninuno. 


Ayon sa pahayag ng Palaw'an cultural community 
at Mga Kalebonan Et Bicamm (MKE-BICAMM), hindi 
maayos na tinugunan ng National Commission on 
Indigenous Peoples (NCIP) ang kanilang reklamo 
tungkol sa pang-aabuso ng kumpanya ng mina at 
pagsasapanganib ng operasyon nito sa kanilang 
kultura at kabuhayan. Walang tugon ang NCIP sa ilang 
beses na pakikipag-ugnayan, at dayalog sa mismong 
tagapangulo nitong si Allen Capuyan mula pa noong 
unang bahagi ng taong ito. 


Ilan sa mga usaping nais talakayin ng mga 
katutubong komunidad ay ang pagtatayo ng pader 
at tuluy-tuloy na pagwasak ng kagubatan para sa 
lalong pagpapayaman ng INC. Ayon sa mga samahan 
ng katutubo, hindi sila papayag sa pagdambong sa 
lupaing ninuno dahil hindi lamang sagrado at lugar 
ito ng pangangaso - magkaugnay ito nang mahigpit 
sa mga katutubo at sa kanilang kultura. “...ang 
pagkawala ng lupaing ninuno ay nangangahulugan 
ng pagkawala ng Palaw'an Cultural Community,” 
dagdag nila. 


Sinisi rin ng mga grupo ang pagkabigo ng NCIP 
na ipaalam sa kanila ang mga mandato, batas, at 
polisiya na itinakda, o magbigay man lang ng tulong 
o gabay sa pagpapaunawa sa mga proseso tulad ng 
FBI (field-based investigation) at FPIC (free and prior 
informed consent) procedures. Kabilang ang mga ito 
sa matagal nang ipinaaabot na mga karaingan kay 
Capuyan. 


Sinuportahan ni Bishop Socrates Mesiona ng 
Puerto Princesa at Broderick Pabillo ng Taytay ang 
mga karaingan ng mga katutubo at mamamayang 
Palaweno sa inilabas na joint pastoral statement 
nitong Abril 18. Hinikayat nila si Marcos Jr. na 
permanenteng itigil na ang mga operasyon ng INC at 
mga katulad nitong kumpanya sa mga protektadong 
erya at watershed. Ito ay inilabas matapos maganap 
ang marahas na dispersal at iligal na pag-aresto ng 
mga awtoridad sa mga nagpoprotesta noong Abril 14. 

Matatandaang sangkot sa insidenteng ito ang mga 
security guard ng INC at 30 pulis na naka-back up sa 
mga security guard at hindi man lamang natigatig 
sa ginagawang pandarahas ng mga ahente ng INC. 
Iligal nilang idinetine ang anim na residente ng mga 
barangay ng Aribungos, New Panay, Maasin at Ipilan. 


Samantala, nakiisa sa panawagan ng mamamayan 
ng Brooke's Point ang NDFP-Palawan na suportahan 
ang kanilang makatwirang laban sa mapaminsalang 
mina. Ayon kay Leona Paragua, tagapagsalita ng 
NDFP-Palawan, “Lehitimo at mahigpit na nakaugnay 
sa pakikibaka para sa pagtatanggol laban sa 
pangangamkam, pagdambong at pagwasak sa 
kalikasan ng mga dambuhalang kumpanyang lokal 
at dayuhan-na lahat ay nakakabit sa kordon ng 
imperyalismo.” 


Panghuli, sinabi ni Paragua na “Kasabay nito, 
nararapat na patuloy at higit pang pag-ibayuhin nila 
ang kanilang pakikibaka laban sa mapaminsalang 
operasyon ng INC at hindi tumigil rito. Dapat ibunsod 
ang malakas na kilusang masang anti-mina at lahat 
ng mapaminsalang proyektong dayuhan at lokal sa 
probinsya. Dapat itong iugnay sa pakikibaka ng iba't 
ibang sektor para sa kabuhayan, at itaas sa pakikiba- 
ka laban sa imperyalismo.” pg 

Pana karuno ka, Palawan? 


ni Ka Maiseg 
Kabigha-bighani ang dalisay at kariktan mong taglay Hangad naming mapalaya ka, minamahal na Palawan 
Mga punong matatayog, katubigang kristal sa linaw Ubos-kayang ipagtatanggol ka ng iyong mamamayan 
Mapuputi ang buhanging kaypino sa dalampasigan Ang mga Palawefiong sinagad nila'y mamumulat, lalaban 
Dambuhalang mga bato sa mga kweba ng kasaysayan Walang ibang sagot kundi ang digmang bayan! 
Paraguang silong ng mga nabubuhay ang birheng Bawat ihip sa supok, bawat bigwas ng gulok 
kagubatan Bawat kalabit ng riple, mga putok at pagsabog 
Ang mga isda, mga ibon, sa dagat mo't langit Sa kaaway ng sambayanan, sa rehimen itututok 
nagpapaligsahan Tutunguhin ng imperyalismo'y tiyak na pagbulusok! 
Bawat halama'y sumisibol sa matabang lupang 
napagtatamnan At sa kaganapan ng tagumpay ng rebolusyon, 
Ikaw nga ang aming paraiso, aming sintang Palawan ang yamang likas mo, Palawa'y maliligtas sa pagkaubos... 


Ngunit sa pagtuklas sa bawat mong kayamanan 
Dayuhan naglalaway, ginagawa kang kalakal 

Sa ngalan ng turismo, inilalako ka't nilalapastangan 
Habang kaming Palawefio'y inalisan nila ng tahanan! 


Inaangkin ng dayuhang mina ang bawat mong mineral 
Kinakalbo ang gubat, pinapasabog ang kabundukan 
Unti-unti ka nilang ginagahis, pinapaslang 

At ang itinitira sa amin ay malalaking hukay! 


Umaangal ang mga puno sa iligal na pagputol 
Tumatangis ang mga ilog sa lasong dumadaloy 
Sa pagkawasak ng tirahan, mga hayop nananaghoy 
Nagluluksa ang lahat sa kalikasan mong nakaburol 


Paano na lamang kaming sa iyo nabubuhay? 
Nananatiling dukha, api at pinagsasamantalahan 
Higpit ng sinturon sa sikmurang kumakalam 

Ang yaman mong alay sa amin, iba ang nakikinabang! 


Magsasaka'y gutom, mangingisda'y lunod sa kahirapan 
Lupaing ninuno ng mga katutubo'y kinakamkam 

Mga karapatang panlipunan, ni hindi abot-kamay 

At kapag kami'y nanawagan, tugon ng WesCom ay 
karahasan 

